CELEX: 32017R1266
Language: fi
Date: 2017-07-11 00:00:00
Title: Komission täytäntöönpanoasetus (EU) 2017/1266, annettu 11 päivänä heinäkuuta 2017, tiettyjen tavaroiden luokittelusta yhdistettyyn nimikkeistöön annetun asetuksen (EY) N:o 2494/96 kumoamisesta

14.7.2017   
            
            
               FI
            
            
               Euroopan unionin virallinen lehti
            
            
               L 183/1
            
         KOMISSION TÄYTÄNTÖÖNPANOASETUS (EU) 2017/1266,
   annettu 11 päivänä heinäkuuta 2017,
   tiettyjen tavaroiden luokittelusta yhdistettyyn nimikkeistöön annetun asetuksen (EY) N:o 2494/96 kumoamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
   sekä katsoo seuraavaa:
   
               (1)
            
            
               Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tiettyjen tavaroiden luokittelua koskevia säännöksiä.
            
         
               (2)
            
            
               Komission asetuksessa (EY) N:o 2494/96 (3) tavara ”polyeteenitereftalaatista valmistetut levyt, paksuus enintään 10 mikrometriä, lämpövärillä päällystetyt, 62 cm leveinä rullina” luokitellaan yhdistetyn nimikkeistön nimikkeeseen 3215”Painovärit, kirjoitus- ja piirustusmusteet, myös tussi, sekä muut musteet, myös tiivistetyt ja kiinteät”. Luokittelu nimikkeeseen 3215 määräytyi yhdistetyn nimikkeistön 3 yleisen tulkintasäännön b alakohdan mukaan, mutta perusteluissa ei käsitelty yksityiskohtaisesti sitä, mitkä kaikki nimikkeet olivat mahdollisia 3 yleisen tulkintasäännön b alakohtaa sovellettaessa. Perusteluissa ei mainita syytä siihen, miksi tavaraa ei luokiteltu nimikkeeseen 9612, johon kuuluvat värityynyjen lisäksi ”kirjoituskoneiden värinauhat ja niiden kaltaiset värinauhat, joihin on imeytetty väri tai joita on muuten valmistettu jättämään painantajälkeä, myös keloilla tai kaseteissa”.
            
         
               (3)
            
            
               Asetus (EY) N:o 2494/96 koskee isokokoisia rullia, nk. jumborullia, jotka eivät ole käyttövalmiita tuotteita vaan itse asiassa varsin pitkiä rullia, joita ei voida asettaa kirjoituskoneeseen tai vastaavaan laitteeseen ilman lisäkäsittelyä. Tämä tieto puuttuu asetuksen (EY) N:o 2494/96 liitteessä esitetystä tavaran kuvauksesta, mikä voi johtaa käyttövalmiiden värinauhojen virheelliseen tariffiin luokitteluun. Käyttövalmiit värinauhat, joihin on imeytetty väri, on luokiteltava nimikkeeseen 9612.
            
         
               (4)
            
            
               Koska asetuksen (EY) N:o 2494/96 kohteena oleva tuote ei ole enää saatavilla markkinoilla, asetusta ei enää katsota tarpeelliseksi. Useimmat tällä hetkellä markkinoilla saatavilla olevat värinauhat, myös jos ne ovat huomattavan leveitä tai pitkiä, voidaan ottaa käyttöön sellaisenaan asettamalla ne kirjoituskoneeseen tai vastaavaan laitteeseen ilman lisäkäsittelyä. Lisäksi laaditaan yhdistetyn nimikkeistön värinauhoja koskeviin alanimikkeisiin 9612 10 10–9612 10 80 liittyvä selittävä huomautus, jossa annetaan ohjeita värinauhojen, joihin on imeytetty väri, tariffiin luokittelusta.
            
         
               (5)
            
            
               Tämän vuoksi asetus (EY) N:o 2494/96 olisi kumottava, jotta vältetään kyseessä olevan tavaran (värinauhat, joihin on imeytetty väri) mahdolliset erilaiset tariffiin luokittelut ja varmistetaan yhdistetyn nimikkeistön yhdenmukainen soveltaminen Euroopan unionissa.
            
         
               (6)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Kumotaan asetus (EY) N:o 2494/96.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä heinäkuuta 2017.
      
         
            Komission puolesta,
         
         
            puheenjohtajan nimissä
         
         Stephen QUEST
         
            Pääjohtaja
         
         
            Verotuksen ja tulliliiton pääosasto
         
      
   
   
      (1)  EUVL L 269, 10.10.2013, s. 1.
   
      (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
   
      (3)  Komission asetus (EY) N:o 2494/96, annettu 23 päivänä joulukuuta 1996, tiettyjen tavaroiden luokittelusta yhdistettyyn nimikkeistöön (EUVL L 338, 28.12.1996, s. 38).